Pekanbaru

Ang Pekanbaru ay ang kabisera ng lalawigan ng Riau, Indonesya, at isang pangunahing sentrong ekonomiko sa silangang bahagi ng pulo ng Sumatra. Mayroon itong lawak na 632.26 km² at populasyon na 1,093,416 katao. Ito ay matatagpuan sa mga pampang ng Ilog Siak na dumadaloy papuntang Kipot ng Malacca. Mayroon itong tuwirang daanan papunta sa maabalang kipot sa pamamagitan ng ilog, at matagal nang kilala bilang pantalang nangangalakal. Unang itinayo ng mga mangangalakal na Minangkabau ang Pekanbaru bilang isang pamilihan noong ika-18 dantaon. Hango ang pangalan nito mula sa mga salitang Malay para sa 'bagong pamilihan' (ang pekan ay "pamilihan" samantalang ang baru naman ay "bago").

Nahahati ang lungsod sa 12 mga subdistrito (kecamatan). Pinaglilingkuran ito ng Paliparang Pandaigdig ng Sultan Syarif Kasim II at ng Pantalan ng Sungai Duku na nasa tabi ng Ilog Siak. Umiiral na ang pamayanan mula pa noong ika-17 dantaon. Noong huling bahagi ng ika-19 na dantaon pinaunlad ang lungsod upang maglingkod sa mga industriya ng kape at batong karbón. Nagtayo ng mga daan ang mga mga Olandes upang maidala ang mga kalakal papuntang Singapura at Malacca.

Mga paghahating pampangasiwaan
Nahahati ang lungsod sa 12 mga distrito, na nakatala sa ibaba:

Klima
Ang Pekanbaru ay may klimang tropikal na maulang gubat sa ilalim ng Köppen climate classification. Tulad ng maraming mga lungsod na may klimang ekwadoryal, nag-iiba lamang nang kaunti ang temperatura sa buong taon. Ang pinakamainit na buwan ay ang May na may katamtamang temperatura na , habang Enero naman ang pinakamalamig na buwan na may katamtamang temperatura na . Hindi rin nag-iiba ang antas ng pag-ulan sa buong taon na may walang tunay na tagtuyo. Ang buwang may pinakamaraming pag-ulan ay Nobyembre na may kabuuang  ng pag-ulan, habang Hulyo naman ang may pinakakaunting pag-ulan na may kabuuang  ng pag-uulan.

Mga kambal at kapatid na lungsod

Talasanggunian

Mga kawing panlabas

 https://web.archive.org/web/20110202232824/http://thepekanbaruguide.com/
 http://www.riaulink.com/
 http://liputanriau.com/
 http://www.niagariau.com.com/
 https://www.facebook.com/pekanbaru/
 www.wisatapekanbaru.com
 Books about the construction of The Sumatra Railroad by POW and Romushas during the Second World War

Mga lungsod ng Indonesia